**„Akropoliuose“ – kukurūzinis nuotykis: lankytojams bus išdalinta 5 tūkst. javinukų pakuočių**

**Spalio mėnesį Vilniaus, Klaipėdos ir Šiaulių „Akropoliuose“ lankytojų laukia išskirtinės pramogos tris savaitgalius iš eilės. Šventės „Javinės istorijos“ metu prekybos ir pramogų centrų lankytojams bus padovanota net 5 tūkst. kukurūzinių javinukų pakuočių, o šventinę nuotaiką kurs gausybė veiklų visai šeimai.**

„Džiaugiamės, kad „Akropolių“ lankytojus galime nuolat nustebinti įvairiomis šventėmis bei renginiais – nuo nemokamų ledų, javinukų ar kitų skanėstų iki teatralizuotų pasirodymų ir edukacijų visai šeimai. Tokia renginių įvairovė leidžia prekybos ir pramogų centruose „Akropolis“ apsilankyti ne tik norint apsipirkti, bet ir dėl smagių patirčių visai šeimai“, – sako Paulius Pocius, „Akropolis Group“ rinkodaros ir komunikacijos vadovas.

Šventėje „Javinės istorijos“ vaikų lauks spalvingas veidukų piešimas, laimės ratas be pralaimėjimo su saldžiais prizais. Taip pat mažieji „Akropolių“ lankytojai galės lavinti dėmesį ir smulkiąją motoriką statydami kukurūzinių javinukų bokštą. Šventinę nuotaiką kurs animatoriai, įtrauksiantys vaikus į žaidimus ir smagius nuotykius.

Renginiai vyks tris spalio savaitgalius iš eilės. Spalio 11–12 dienomis nemokamai pramogauti bus galima Klaipėdos „Akropolyje“, aikštėje prie parduotuvės „Žaislų planeta“, spalio 18–19 dienomis – Vilniuje, prie pirmojo „Maxima“ įėjimo, o spalio 25–26 dienomis – Šiauliuose, prie parduotuvės „Maxima“. Visų miestų „Akropoliuose“ pramogos lankytojų lauks nuo 12 iki 18 valandos.

Renginių partneris – bendrovė „Javinė“.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* *aiste@ideaprima.lt*

*„Akropolis Group“ atstovė žiniasklaidai*

*IDEA PRIMA Projektų direktorė*